Sindesmologiya
Sindesmologiya (lat. syndesmologia) — anatomiyanın sümüklərin birləşməsindən, bağ və oynaqlardan bəhs edən şöbəsi. bu şöbə hərəkət üzvləri sisteminin passiv qismini təşkil edir. Aşağı sinif heyvanlarda sümük birləşməsi birləşdirici və qığırdaq toxuması vasitəsilə əmələ gəldiyindən bir qədər primitiv və hərəkətcə məhdud olur. heyvanlarda sümük linglər əmələ gəldikcə birləşən sümüklərin arasındakı toxuma qatları sorulma prosesinə məruz qalır, nəticədə meydana çıxan boşluqlardan, hərəkətli fasiləli oynaqlar yaranır. Filogenez dövründə iki növ birləşmə meydana çıxmışdır: İbtidai məhdud hərəkətli fasiləsiz; sonralar meydana çıxmış hərəkətli fasiləli. İnsan skletini təşkil edən sümüklər iki üsulla birləşir: Sinartroz ya fasiləsiz (lat. synarthrosis - BNA); Sinovial ya fasiləli (lat. junctura synovialis — diarthrosis – BNA).